ЛIыIэщын Аиди яхэту
ЩIышылэм и 30-м «Звезда» телеканалымкIэ къитынущ уэрэджыIакIуэхэм я «ВагъуэщIэ» урысейпсо зэпеуэм и етIуанэ Iыхьэр. А зэхыхьэшхуэм хэтынущ щIыналъэ 85-м я лIыкIуэхэр, Къэбэрдей-Балъкъэрри хыхьэу. Ди республикэм и цIэкIэ абы зыкъыщигъэлъэгъуэнущ ЛIыIэщын Аидэ.
УэрэджыIакIуэхэм я зэхьэзэхуэр IыхьитIу зэпыудауэ мазищкIэ екIуэкIынущ. Япэ Iыхьэм и къэпщытакIуэхэм ящыщщ композитор цIэрыIуэ Дунаевский Максим, уэрэджыIакIуэхэу Зарэрэ Майданов Денисрэ, режиссёр Бархатов Василий, телевиденэм и лэжьакIуэ Николаев Юрий. ЕтIуанэ Iыхьэм кIуэн папщIэ зэпеуэм хэтхэм ящыщу цIыху 12 щэбэт къэс зэхьэзэхуэнущ.
КъБР-м Печатымрэ цIыхубэ коммуникацэхэмкIэ и къэрал комитетым и пресс-IуэхущIапIэ.
